Ford se Ranger opgedollie | Landbou
Landbou / Bedrywe / Ford se Ranger opgedollie
Ford se nuwe Ranger Fx4. Foto: Verskaf
Ford se Ranger opgedollie
As jy belangstel in ’n nuwe viertrek Ford Ranger 3.2 TDCi-dubbekajuit, kan jy net sowel die jongste spesiale model aanskaf.
Ford glo blykbaar dat sy viertrek-3.2 TDCi-dubbelkajuit só effe vaal raak in die mark en daarom is dit nou met ’n hele klompie interessante visuele elemente èn die jongste SYNC® 3 met ’n navigasie-inligtingskerm opgekikker.
Die nuwe model se Fx4-kenteken is gesetel in die legendariese Amerikaanse F-reeks bakkies en beklemtoon die ‘Build Ford Tough’-DNA van die huidige Ranger-reeks. Kyk, basies is die Fx4 ’n opgekikkerde 3.2 liter XLT-dubbelkajuit en voeg net daardie bietjie ekstra uitbundigheid toe waarsonder sommige kieskeurige kopers envoudig nie kan klaarkom nie.
Me. Tracey Delate, die Ford Motor Company Sub-Sahara Africa se bemarkingsbestuurder, sê die Fx4 se unieke kenmerke bied eksklusiwiteit en ’n eie persoonlikheid wat beslis raakgesien word in die vaal massa. Vir die nuwe voorkoms is die sierrooster, mislighulsel, buite-truspieëls, dakrelings asook die deur- en laaibakklaphandvatsels in swart afgewerk.
Dan is daar die 17 duim allooiwielvellings, sykanttrappe, agterstamper en spesiale sport-rolstaaf in die laaibak wat alles ewe netjies met Panther Black-verf bygekom is. Unieke Fx4-kentekens op die sykante en die laaibakdeksel rond die prentjie af.
Die Fx4 3.2 TDCi-dubbelkajuit (handrat) 4X4 kos R593 900 terwyl die weergawe met ’n outomatiese ratkas st pryskaartjie R608 900 lees.
Ford Ranger wys sy staal
Die huidige generasie Ford Rangers het, sedert die bekendstelling van die ‘nuw[…]
Ford herroep duisende warm Kuga’s
Ford herroep duisende van sy 1.6 liter Kuga-modelle.
Toyota Hilux in top-podiumposisie
Vir Desember - èn vir die hele 2016 - het Toyota se Hilux vir die Ford Ranger o[…]